ก่อกิจ ด่านชัยวิจิต ซีอีโอ ไปรษณีย์ไทย ป้ายแดง ลุยงานยกระดับทุกมิติ
ผู้สื่อข่าวรายงานว่า วันที่ 2 มี.ค.2563 นายก่อกิจ ด่านชัยวิจิต กรรมการผู้จัดการใหญ่ (ซีอีโอ) บริษัท ไปรษณีย์ไทย จำกัด (ปณท.) จะเข้ารับตำแหน่งอย่างเป็นทางการ มีวาระการทำงาน 4 ปี ซึ่งนายก่อกิจ ถือเป็นคนนอกคนแรก ที่มาดำรงตำแหน่งซีอีโอไปรษณีย์ไทย โดยคณะกรรมการ (บอร์ด) ไปรษณีย์ไทย ได้มอบภารกิจเร่งด่วนให้นายก่อกิจ ต้องดำเนินการ คือ การสร้างรายได้เพิ่ม การปรับปรุงการทำงานให้มีความ คล่องตัวในยุคดิจิทัล สามารถแข่งขันกับคู่แข่งได้ เนื่องจากปัจจุบันระบบไอที ยังมีปัญหาไม่เอื้ออำนวยในการทำงานและการแข่งขัน อีกทั้งต้อง สร้างความเชื่อมั่นให้กับพนักงานราว 40000 คน ให้รวมพลังกันทำงาน เพื่อสร้างความแข็งแกร่งและความสามัคคีในองค์กรอีกทั้งต้องดำเนินการตามนโยบายของนายพุทธิพงษ์ ปุณณกันต์ รมว.ดิจิทัลเพื่อเศรษฐกิจและสังคม (ดีอีเอส) ที่ต้องการปรับโฉมที่ทำการไปรษณีย์ทั่วประเทศ ให้เป็นแหล่งจำหน่ายสินค้าให้เกษตรกร และผู้ผลิตสินค้าโอทอป เพื่อให้เกษตรกรมีรายได้เพิ่มขึ้น โดยไปรษณีย์ไทยจะเป็นทั้งร้านค้าและขายออนไลน์ ผ่านเว็บไซต์ www.thailand-postmart.comถือเป็นการ เพิ่มช่องทางการจำหน่ายช่วยเกษตรกรและผู้ผลิตสินค้าในชุมชนนอกจากนี้ จะร่วมมือกับบริษัท กสท โทรคมนาคม จำกัด (มหาชน) หรือแคท เพื่อนำระบบเครือข่ายลอร่า ไอที ไปติดตามตู้ไปรษณีย์ไทยทั่วประเทศ เพื่อลดทำงานการไปเปิดตู้ไปรษณีย์ของบุรุษไปรษณีย์ไทย เนื่องจากปัจจุบันบางตู้ ไม่มีจดหมายเลย แต่ต้องไปเปิดตามเวลา เพราะเป็นกฎระเบียบที่ต้องทำ ดังนั้น หากนำเทคโนโลยีมาใช้ นอกจากจะช่วยลดต้นทุนแล้ว บุรุษไปรษณีย์ยังสามารถไปนำจ่ายหรือจัดส่งพัสดุให้ลูกค้าได้รวดเร็วยิ่งขึ้นด้วย.
นายก่อกิจ ถือเป็นคนนอกคนแรก ที่มาดำรงตำแหน่งซีอีโอไปรษณีย์ไทย โดยคณะกรรมการ (บอร์ด) ไปรษณีย์ไทย ได้มอบภารกิจเร่งด่วนให้นายก่อกิจ ต้องดำเนินการ คือ การสร้างรายได้เพิ่ม
ไปรษณีย์ไทย,ก่อกิจ ด่านชัยวิจิตร,ซีอีโอไปรษณีย์ไทย,บอร์ดไปรษณีย์ไทย,บุรุษไปรษณีย์,ส่งพัสดุ,กรรมการผู้จัดการใหญ่ไปรษณีย์ไทย